TWPC ออเดอร์เข้าต่อเนื่อง มั่นใจดันยอดขายปี 64 โต Double Digit
TWPC ออเดอร์เข้าต่อเนื่อง หลังความต้องการสินค้าพุ่ง-นโยบายกระตุ้นเศรษฐกิจหนุน มั่นใจดันยอดขายปี 64 โต Double Digit ตามเป้าหมายที่วางไว้
TWPC ออเดอร์เข้าต่อเนื่อง หลังความต้องการสินค้าพุ่ง มั่นใจดันยอดขายปี 64 โต Double Digit ตามเป้าหมายที่วางไว้
24 ส.ค. 2564

นายโฮ เรน ฮวา ประธานเจ้าหน้าที่บริหารและกรรมการ นายอำนาจ สุขประสงค์ ที่ปรึกษาประธานเจ้าหน้าที่บริหารอาวุโส นางอรอนงค์ วิชชุชาญ ประธานเจ้าหน้าที่ฝ่ายการเงิน พร้อมด้วย นางสาวรตินันทน์ วงศ์วัชรานนท์ ผู้จัดการอาวุโสฝ่ายสื่อสารองค์กรและพัฒนาความยั่งยืน บริษัท ไทยวา จำกัด (มหาชน) หรือ TWPC นำเสนอข้อมูลผลประกอบการไตรมาส 2/2564 และแผนการดำเนินธุรกิจ ต่อนักวิเคราะห์หลักทรัพย์และผู้จัดการกองทุนในงาน Analyst Meeting บนแพลตฟอร์มออนไลน์
โดยระบุว่า ผลการดำเนินงานของบริษัทและบริษัทย่อยในไตรมาส 2/64 มีรายได้รวมเพิ่มขึ้น 30% ขณะที่ 6 เดือนแรกของปี 2564 มีรายได้รวมเพิ่มขึ้น 34% เทียบงวดเดียวกันของปีก่อน เนื่องจากปริมาณการส่งออกแป้งมันสำปะหลังเพิ่มขึ้น สอดคล้องกับความต้องการสินค้าที่สูง ราคารายเฉลี่ยปรับตัวเพิ่มขึ้น สถานการณ์การขาดแคลนตู้คอนเทนเนอร์เริ่มคลี่คลาย ธุรกิจอาหารยังสามารถเติบโตได้ในทุกช่องทาง ได้รับปัจจัยหนุนจากนโยบายกระตุ้นเศรษฐกิจจากภาครัฐ อีกทั้งปริมาณหัวมันสำปะหลังฤดูกาลใหม่คาดว่าจะมากขึ้นเมื่อเทียบกับปีก่อน ส่งผลให้เติบโตได้อย่างแข็งแกร่ง พร้อมคงเป้ายอดขายปีนี้เติบโตระดับ Double Digit